62023CO0312_INF
Digriet tal-Qorti tal-Ġustizzja (Is-Sitt Awla) tas-27 ta’ Mejju 2024 –Addiko Bank
(Kawża C-312/23)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tkun tista’ kjarament tiġi dedotta mill-ġurisprudenza – Protezzjoni tal-persuni fiżiċi fir-rigward tal-ipproċessar ta’ data personali u tal-moviment liberu ta’ din id-data – Regolament (UE) 2016/679 – Artikolu 15 – Dritt ta’ aċċess tal-persuna kkonċernata għad-data personali tagħha u li qedha tiġi pproċessata – Dritt li tinkiseb kopja ta’ din id-data – Kunċett ta’ ‘kopja’ – Motivi tat-talba għal aċċess għad-data msemmija – Użu tad-data sabiex tinbeda azzjoni ġudizzjarja”
1.
Protezzjoni ta’ persuni fiżiċi fir-rigward tal-ipproċessar ta’ data personali – Regolament 2016/679 – Dritt ta’ aċċess tas-suġġett tad-data għad-data tiegħu li tkun qiegħda tiġi pproċessata – Għoti ta’ kopja tad-data – Kunċett ta’ kopja – Għoti lis-suġġett tad-data ta’ riproduzzjoni fidila u li tinftiehem ta’ din id-data – Kopja ta’ estratti ta’ dokumenti jew anki ta’ dokumenti sħaħ jew ta’ estratti minn databases li jinkludu, fost oħrajn, l-imsemmija data – Inklużjoni – Kundizzjoni
(Regolament tal-Parlament Ewropew u tal-Kunsill 2016/679, premessa 58 u Artikoli 12(1), u 15(1) u (3); Direttiva tal-Parlament Ewropew u tal-Kunsill 95/46, Artikolu 12(a))
(ara l-punti 25 sa 29, 31 sa 33, u d-dispożittiv 1)
2.
Protezzjoni ta’ persuni fiżiċi fir-rigward tal-ipproċessar ta’ data personali – Regolament 2016/679 – Dritt ta’ aċċess tas-suġġett tad-data għad-data tiegħu li tkun qiegħda tiġi pproċessata – Dritt li jikseb mingħajr ħlas l-ewwel kopja tad-data tiegħu – Obbligu tal-kontrollur responsabbli għall-ipproċessar li jagħti tali kopja – Obbligu, li jirriżulta mill-preambolu tar-Regolament, tas-suġġett tad-data li jimmotiva t-talba tiegħu għal aċċess għad-data – Assenza
(Regolament tal-Parlament Ewropew u tal-Kunsill Nru 2016/679, l-ewwel sentenza tal-premessa 63 u l-paragrafi 2 u 7 tal-Artikolu 4, u Artikolu 15(1) u (3))
(ara l-punti 39, 40, 43, 48, 49, 51, 52 u d-dispożittiv 2)
Dispożittiv
1)
L-ewwel sentenza tal-Artikolu 15(3) tar-Regolament (UE) 2016/679 tal-Parlament Ewropew u tal-Kunsill tas-27 ta' April 2016 dwar il-protezzjoni tal-persuni fiżiċi fir-rigward tal-ipproċessar ta' data personali u dwar il-moviment liberu ta' tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data),
għandu jiġi interpretat fis-sens li:
id-dritt, għall-persuna kkonċernata, li tikseb kopja tad-data personali li tikkonċernaha u li qedha tiġi pproċessata jimplika li din il-persuna tingħata riproduzzjoni fidila u li tinftiehem ta’ din id-data kollha. Dan id-dritt jippreżupponi dak li tinkiseb kopja sħiħa tad-dokumenti li fihom, fost oħrajn, id-data msemmija, jekk il-provvista ta’ tali kopja hija neċessarja biex tippermetti lill-persuna kkonċernata li tivverifika l-eżattezza u l-kompletezza tagħha kif ukoll biex tiżgura li tinftiehem.
2)
L-Artikolu 15(1) u (3) tar-Regolament 2016/679,
għandu jiġi interpretat fis-sens li:
l-obbligu ta’ provvista lill-persuna kkonċernata li tressaq applikazzjoni f’dan is-sens, ta’ kopja tad-data personali li tikkonċernaha u li qedha tiġi pproċessata jimplika huwa impost fuq il-kontrollur responsabbli, anki meta din it-talba tkun immotivata minn għan differenti minn dawk imsemmija fl-ewwel sentenza tal-premessa 63 ta’ dan ir-regolament.